Source: https://beta.e-justice.europa.eu/16/ET/national_justice_systems?MALTA&member=1
Timestamp: 2020-07-03 09:20:21+00:00

Document:
Selles osas antakse ülevaade Malta kohtusüsteemist.
Kohtukorraldus – kohtusüsteem
Malta kohtusüsteem on sisuliselt kahetasandiline süsteem, mis koosneb esimese astme kohtust, mille eesistujaks on kohtunik või magistraat, ning apellatsioonikohtust. Apellatsioonikohus koosneb kõrgema astme pädevuses kolmest kohtunikust ja menetleb sellise esimese astme kohtu otsuse peale esitatud kaebusi, kus eesistujaks on kohtunik. Madalama astme pädevuses koosneb apellatsioonikohus ühest kohtunikust ja menetleb sellise esimese astme kohtu otsuse peale esitatud kaebusi, kus eesistujaks on magistraat. Samuti on olemas mitmeid kohtuid, mis tegelevad konkreetsete õigusvaldkondadega ja mille pädevus on erineva astmega. Edasikaebustega nimetatud kohtute otsuste peale tegeleb peaaegu alati apellatsioonikohus oma madalamas pädevuses, muid asju arutab apellatsioonikohus kõrgema astme pädevuses.
Kohtute haldamise eest vastutab kohtu peadirektor, kelle nimetab ametisse peaminister. Teda abistavad tsiviilkohtute kohtusekretär, kriminaalkohtute kohtusekretär, Gozo kohtute kohtusekretär ja direktor (tugiteenused).
Kohtu peadirektor vastutab kohtute osakonna, sealhulgas registrite, arhiivide ja muude teenuste haldamise ning juhtimise eest. Kõik kõrgemad kohtuametnikud, kes täidavad tööülesandeid kohtute osakonnas, alluvad kohtu peadirektorile ja annavad talle aru.
Kohtute liigid – lühikirjeldus
Tabelis on esitatud iga kohtu lühikirjeldus.
Apellatsioonikohus
Teise astme kohus
Apellatsioonikohus vaatab läbi nii madalama kui ka kõrgema pädevusega tsiviilkohtute otsuste peale esitatud kaebusi.
i) See kohus vaatab läbi tsiviilkohtu esimese kolleegiumi ja tsiviilkohtu perekonnaasjade osakonna otsuste peale esitatud kaebusi.
ii) See kohus vaatab samuti läbi kaebusi, mis on esitatud magistraadikohtu (tsiviilpädevuses), väikeste hagide kohtu ja halduskohtute otsuste peale.
i) Kolm kohtunikku.
ii) Üks kohtunik.
Kriminaalapellatsioonikohus
See kohus vaatab kõrgema astme pädevuses läbi kriminaalkohtus süüdi mõistetud isikute kaebusi.
See kohus vaatab madalama astme pädevuses läbi magistraadikohtu otsuste peale esitatud kaebusi.
Kolm kohtunikku
Üks kohtunik
Kriminaalkohus
Esimese astme kohus
See kohus tegutseb kriminaalkohtuna ja menetleb kriminaalasju, mis on väljaspool magistraadikohtu pädevust.
Kohut juhib kohtunik koos üheksa vandekohtunikuga.
Tsiviilkohus:
Tsiviilkohtu esimene kolleegium
Tsiviilkohus (hagita asjade osakond)
Tsiviilkohtu perekonnaasjade osakond
Tsiviilkohtu esimene kolleegium menetleb kõiki tsiviil- ja/või kaubandusasju, mis on väljaspool magistraadikohtu pädevust. Samuti vaatab see kohus põhiseadusest tuleneva pädevuse alusel läbi asju, mis on seotud põhiseadusega tagatud ning Euroopa inimõiguste ja põhivabaduste kaitse konventsioonis sätestatud inimõiguste ja põhivabaduste rikkumisega.
Tsiviilkohus (hagita asjade osakond) on kohus, mis vastutab psüühikahäiretega isikute tegevuse tõkestamise või teovõimetuks tunnistamise, sellistele isikutele juhendajate määramise, pärandi avamise ning testamenditäitjate kinnitamise eest. Samuti on see kohus salajaste testamentide hoiulevõtja.
See kohus menetleb kõiki perekonnaasju, näiteks abielu kehtetuks tunnistamine, lahuselu, lahutus, ülalpidamine ja laste hooldusõigus.
Eesistujaks on kohtunik
Magistraadikohus
Tsiviilkohtuna tegutsev magistraadikohus on üksnes madalama pädevusega esimese astme kohus, kus hagi suurus ei ületa üldjuhul 15 000 eurot.
Kriminaalõiguse vallas on magistraadikohtul kriminaalkohtuna kahesugune pädevus: ta tegutseb kriminaalkohtuna tema pädevusse kuuluvates asjades ja kriminaaluurimiskohtuna kriminaalkohtu pädevusse kuuluvate kuritegude puhul.
i) Kriminaalkohtuna on kohtu pädevuses menetleda kõiki kuritegusid, mille eest on ette nähtud kuni kuue kuu pikkune vanglakaristus.
ii) Kriminaaluurimiskohtuna viib kohus läbi õigusrikkumiste eeluurimist ning edastab vastavad toimikud peaprokurörile. Kui süüdistatav vastuväiteid ei esita, võib peaprokurör kohtuasjad, mille eest on ette nähtud kuni kümne aasta pikkune vanglakaristus, saata arutamiseks ja otsuse tegemiseks tagasi magistraadikohtule.
Eesistujaks on magistraat
Gozo magistraadikohus
Tsiviilõiguse valdkonnas on Gozo magistraadikohtul kahesugune pädevus:
madalama astme pädevus, mis on võrreldav Malta magistraadikohtu vastava pädevusega, ja kõrgema astme pädevus, mis on võrreldav tsiviilkohtu esimese kolleegiumi pädevusega (välja arvatud põhiseaduslike küsimuste menetlemine) ja tsiviilkohtu hagita asjade osakonna pädevusega.
Kriminaalõiguse vallas on Gozo magistraadikohtul samasugune pädevus kui magistraadikohtul kriminaalkohtuna ja kriminaaluurimiskohtuna.
Noortekohus
Noortekohus vaatab läbi alaealiste vastu esitatud süüdistusi ja viib läbi muid menetlusi seoses alaealistega vanuses kuni 16 aastat ning võib anda hoolekandekorraldusi.
Juhivad magistraat ja kaks liiget
Väiksemate kohtuvaidluste kohus
See kohus teeb otsuseid kohtuasjades, kus rahalise nõude suurus on väiksem kui 5 000 eurot.
Juhib kohtumõistja
Justiits-, kultuuri- ja kohaliku omavalitsuse ministeeriumi ametlikul veebisaidil pakutakse mitmeid online-teenuseid. Saidil antakse malta ja inglise keeles teavet justiits- ja siseministeeriumi, samuti kohtute, kohtusüsteemi ja kohtunike, peaprokuratuuri, kohtuteenuste ja õigusteenuste kohta.
Lingid kohtuteenuste ja õigusteenuste all pakutavatele erinevatele võimalustele:
Justiits-, kultuuri- ja kohaliku omavalitsuse ministeerium
Kohtuteenused
Kohtuteenused – kohtuotsuste andmebaas
Kohtuteenused – kohtumenetlused
Kohtuteenused – saalide kasutamine
Kohtuteenused – statistika
Kohtuteenused - sundenampakkumine
Kohtuteenused – tsiviilmenetluses kasutatavad vormid (malta keeles)
Kohtueksperdid
Õigusteenused (Malta seadused)
Viimati uuendatud: 22/12/2016

References: kohus

 kohus 
 kohus 
 kohus 
 kohus 
 kohus

 kohus 
 kohus 
 kohus 
 kohus 
 kohus 
 kohus

 kohus